Cum eterno necnon temporalium constitutones multis modis variationum casibus pro temporum decursibus pro genarationum successionibus subiaceant iuxta id scriptum est nichil in eodem statu permanet quȩcumque ad posteros transmittere curamus monimentis literarum necesse est cradamus. Notum sit igitur tam futuris quam presentibus quam Gaudinus dominus de Brusmur et Guido frater eius donaverunt Deo et beatȩ Mariȩ et Melundensi monasterio in honore beatorum apostolorum Petri et Pauli constructo ob suorum recordationem delictorum et pro animabus antecessorum suorum atque pro filiis suis Raimundo scilicet et Petro cum laude coniugum suarum filiorum et filiarum et universȩ familiȩ villam de Semunt cum omnibus appendiciis suis tam in silvis quam in planis iustitiis et consuetudinibus partim in elemosinam partim in venditionem ea conditione ut si quis infra finagium ipsius […] aliquid calumpniaretur si non excingere calunpniam possent conpetenti in loco convenientem conmutationem darent. Pro venditione autem donnus abbas Adelardus duobus fratribus Gaudino scilicet atque Widoni XLa VI libras Trecensis monetȩ donavit. Filio autem eiusdem Gaudini Aimone cognomine Brutino pro laude venditionis et elemosinȩ LXa solidos et Gaufredo fratri eius X solidos filiabus vero uni vaccam aliȩ peplum. F[…]is vero Wu[a]lonis uni tunicam singulis denarium dedit. Concesserunt etiam hominibus habitantibus in villa de Semunt pasturam in finagio de Brusmur et de Aseiaco. Monaco vero ibi habitanti et uni suorum mediatorle omnia sibi necessaria in omnibus finibus suis concesserunt. Hi sunt testes de dono ex parte abbatis : Oliverius de Lisunis, Poncius miles de […]dis, Rodulfus sororius eius, Petrus Albus, Rainaudus pa[…], Petrus maior, Belinus pelletarius, Teobaudus cocus, Hugo Buchart. Ex parte eorum : Trancretus nepos eorum, Valerannus Deno, Gotefredus. Item de venditione et de dono hi sunt testes ex parte abbatis : Belinus pelletarius, Stephanus maior de [Alam], Guillermus maior de Capella, Guiardus Rufus de Castellione, Odo de No. Ex parte eorum : Hugo miles, Aimo nepos eius, Odo Vesus, Letardus de Bresmur, Rainaudus de Sancto Maart, Bernardus de Brusmur et frater eius Radulfus, Teobaudus Lign[…], Girardus de Bresmur. Quod etiam Castellione in presentia domini Gotefredi Lingonice sedis episcopi confirmaverunt, Odone duce Burgundie annu[…] et in defensione accipiente testibus istis Rainerio de Rupe, Hugone Chavalchea, Rainerio de Pulteriis, Poncio de Montebarro.